CELEX: 32022D0848
Language: lv
Date: 2022-05-30 00:00:00
Title: Padomes Lēmums (KĀDP) 2022/848 (2022. gada 30. maijs), ar ko groza Lēmumu (KĀDP) 2020/1464 par ieroču eksporta efektīvas kontroles sekmēšanu

31.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 148/50
               
            
         PADOMES LĒMUMS (KĀDP) 2022/848
         (2022. gada 30. maijs),
         ar ko groza Lēmumu (KĀDP) 2020/1464 par ieroču eksporta efektīvas kontroles sekmēšanu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2020. gada 12. oktobrī pieņēma Lēmumu (KĀDP) 2020/1464 (1).
                  
               
                     (2)
                  
                  
                     Lēmumā (KĀDP) 2020/1464 ir paredzēts 24 mēnešu laikposms, lai no tā 3. panta 3. punktā minētā finansēšanas nolīguma noslēgšanas dienas īstenotu tā 1. pantā minētās darbības.
                  
               
                     (3)
                  
                  
                     Federālais ekonomikas un eksporta kontroles birojs (Bundesamt für Wirtschaft und Ausfuhrkontrolle – BAFA) – īstenošanas aģentūras statusā – 2022. gada 9. februārī lūdza Savienības atļauju pagarināt Lēmuma (KĀDP) 2020/1464 īstenošanas laikposmu līdz 36 mēnešiem, proti, līdz 2023. gada 30. novembrim, lūgumu pamatojot ar izaicinājumiem, kas izriet no ieilgušās Covid-19 pandēmijas krīzes.
                  
               
                     (4)
                  
                  
                     
                        BAFA arī lūdz pievienot papildu konferenci partnervalstīm ar augsta līmeņa eksporta kontroles sistēmām un papildu vidēja termiņa novērtēšanas pasākumu.
                  
               
                     (5)
                  
                  
                     Lēmuma (KĀDP) 2020/1464 1. pantā minētās darbības, tostarp divas papildu darbības, kas pievienotas ar šo Padomes lēmumu, var tikt īstenotas līdz 2023. gada 30. novembrim bez jebkādas ietekmes uz finanšu resursiem.
                  
               
                     (6)
                  
                  
                     Būtu attiecīgi jāgroza Lēmuma (KĀDP) 2020/1464 5. pants un minētā lēmuma pielikuma 5.2.5. un 5.2.6. apakšiedaļa un 10. iedaļa,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2020/1464 ar šo groza šādi:
            
                        1)
                     
                     
                        lēmuma 5. pantu aizstāj ar šādu:
                        
                           “5. pants
                           Šis lēmums stājas spēkā tā pieņemšanas dienā un zaudē spēku 2023. gada 30. novembrī.”;
                        
                     
                  
                        2)
                     
                     
                        pielikumu groza šādi:
                        
                                    a)
                                 
                                 
                                    pielikuma 5.2.5. apakšiedaļas tekstu aizstāj ar šādu:
                                    
                                                “5.2.5.
                                             
                                             
                                                Konferences partnervalstīm ar augsta līmeņa eksporta kontroles sistēmām
                                                Projektu īstenos divu konferenču Briselē formā, kura katra ilgs, maksimums, divas dienas. Katra konference nodrošinās forumu augsta līmeņa diskusijām starp Savienības ekspertiem un augsta līmeņa pārstāvjiem (politikas, atļauju izsniegšanas un izpildes jomā) no saņēmējvalstīm ar augsta līmeņa eksporta kontroles sistēmām.
                                                Katra konference dos iespēju iesaistītajām saņēmējvalstīm:
                                                
                                                            a)
                                                         
                                                         
                                                            saņemt informāciju par jaunākajām norisēm saistībā ar ieroču tirdzniecību (piemēram, par pašreizējiem iepirkuma kanāliem, jauno tehnoloģiju ietekmi un ar drošības politiku saistītiem jautājumiem, piemēram, hibrīddraudiem); un
                                                         
                                                      
                                                            b)
                                                         
                                                         
                                                            apspriest un apmainīties viedokļiem par to, kā jaunākās izmaiņas un uzlabojumus ieroču tirdzniecības kontrolē var īstenot attiecīgās valsts eksporta kontroles sistēmas ietvaros.”;
                                                         
                                                      
                                          
                              
                                    b)
                                 
                                 
                                    pielikuma 5.2.6. apakšiedaļas tekstu aizstāj ar šādu:
                                    
                                                “5.2.6.
                                             
                                             
                                                Novērtēšanas pasākumi
                                                Lai izvērtētu un pārskatītu saskaņā ar šo lēmumu īstenoto darbību ietekmi, Briselē tiks rīkoti trīs novērtēšanas pasākumi (divi vidusposma un viens nobeiguma), vēlams, pamīšus ar kādu kārtējo COARM sanāksmi.
                                                Divus vidusposma novērtēšanas pasākumus īstenos semināru formā, kuros piedalīsies dalībvalstu pārstāvji. Semināri var ilgt, maksimums, vienu dienu.
                                                Nobeiguma novērtēšanas pasākumu īstenos pasākuma Briselē formā, un tajā piedalīsies saņēmējvalstu un dalībvalstu pārstāvji. Uz nobeiguma novērtēšanas pasākumu tiks uzaicināti, maksimums, divi katras saņēmējvalsts pārstāvji (attiecīgi valdības ierēdņi).”;
                                             
                                          
                              
                                    c)
                                 
                                 
                                    pielikuma 10. iedaļas tekstu aizstāj ar šādu:
                                    
                                                “10.
                                             
                                             
                                                Ilgums
                                                Projekts beigsies 2023. gada 30. novembrī.”
                                             
                                          
                              
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 30. maijā
            
               
                  Padomes vārdā –
               
               
                  priekšsēdētāja
               
               C. COLONNA
            
         
         
            (1)  Padomes Lēmums (KĀDP) 2020/1464 (2020. gada 12. oktobris) par ieroču eksporta efektīvas kontroles sekmēšanu (OV L 335, 13.10.2020., 3. lpp.).